KOMPSAT-5
KOMPSAT-5 jeb Arirang-5 ir Korejas Aerokosmisko pētījumu institūta (KARI) Zemes tālizpētes pavadonis, pirmais Korejas sintezētās apertūras radara pavadonis. Tas palaists 2013. gada augustā solārsinhronā orbītā. Kosmiskajā aparātā uzstādīts sintezētās apertūras radars, kurš izveidots sadarbībā ar uzņēmumu Thales Alenia Space. Tas uzņem Zemes virsmu X diapazonā jebkuros laikapstākļos. Standarta režīmā izšķirtspēja ir 3 metri, bet augstās izšķirtspējās režīmā — 1 metrs. Otra derīgā krava ir ierīce AOPOD, kas veic atmosfēras pētījumus un radiosignāla aizklāšanas pētījumus. Tā sastāv no divu frekvenču GPS uztvērēja un lāzera reflektora masīva LRRA (izgatavots Vācijas uzņēmumā GeoForschungsZentrum). KOMPSAT-5 tika palaists 2013. gada 22. augustā 14:39:13 UTC ar nesējraķeti Dnepr no Jasnijas raķešu palaišanas bāzes Orenburgas apgabalā Krievijā.